Nú líður að því að tími sé komin til að halda þorrablót . Þorrablót verður á Tálknafirði laugardaginn 25. janúar og efalaust víðar . Á vef Reykhólahrepps er hins vegar skemmtileg auglýsing þar sem auglýst er eftir nefndarmanni í þorrablótsnefnd , en auglýsingin er svona : Langar þig til að vinna tímabundið starf fyrir skemmtilegt fólk ? Þá erum við með starfið handa þér . Starfið fellst í því að vera skapandi , hugmyndaríkur , gáfaður , handlaginn , tæknifrík , hafa gaman af því að koma fram , sjá um úldinn mat , þrífa , umgangast og stjórna fullu fólki . Ásamt öðrum tilfallandi verkefnum sem formaður nefndarinnar eða aðrir nefndarmenn setja . Starfslok verða 27. janúar 2020 . Hæfnikröfur : • Jákvæðni skilyrði . • Stundvísi skilyrði . • Reykleysi skilyrði . • Áfengisbindindi skilyrði . • Lipurð skilyrði . • Frumkvæði í starfi skilyrði . • Áhugi og góð færni í mannlegum samskiptum skilyrði . • Reynsla af vinnu með öðrum skilyrði . • Sjálfstæð og skipulögð vinnubrögð skilyrði . • Hrein sakaskrá skilyrði . • Stúdentspróf skilyrði . • Iðnmenntun skilyrði . • BA / BS próf skilyrði . • Mastersgráða skilyrði . • Doktorsgráða skilyrði . • 30 ára starfsreynsla af viðburðastjórnun skilyrði . Hann , hún og hán eru hvött til þess að sækja um . Laun samkv. kjarasamning Þorrablótsnefnda Íslands . Húsnæði fylgir yfir starfstímann við Hólatröð 11 gegn sanngjarni leigu upp á 8.869 kr fermeterinn . Umsóknarfrestur er til kl 23:00 , 9. janúar og þarf viðkomandi að geta hafið störf strax . Umsókn , ferilskrá , ásamt upplýsingum um meðmælendur og ættingja á svæðinu skal senda til formanns nefndarinnar í tölvupósti . Einhverjum umsóknum af handahófi verður svarað .